Den Nord-Cimbriske Tilskuer, 1848-03-14
Udlandet. Fra Paris skrives at flere af de franske Generaler og Officerer indsende daglig deres Tiltrædelse til Tingenes ny Orden. Marineministeren Aragohar selv tilskrevet Prindsen af Jonville og opfordret ham til at underkaste sig Tildragelserne ved den sidste Revolution. Fra Algier skrives, at Prindsen af Aumale har ved Efterretningen om Kong Ludvig Philips Abdication og Udnævnelsen af den provisoriske Regjering udstædt en Dagsbefaling, hvori han siger: "Dette forandrer Jntet i vore Pligter mod Frankrig. Befolkningen og Armeen venter med den største Rolighed befaling fra Moderlandet. Den provisoriske Regjering beskjæftiger sig meget med Armeens Reorganisation; den store Gevæhrfabrik i Bourges er i fuld Virksomhed, og Arsenalerne i Brest, Toulon og Rochefort blive fyldte. Den belgiske Gesandt Hr. v. Ligne har begivet sig til Hr. Lamartine, og i sin Regjerings Navn erklæret at Belgien ønsker at forblive i de venskabeligste Forhold med den franske Republik, men den østerrigske og preusiske Gesandt havde derimod forladt Paris og begivet sig ud paa et Landsted, indtil nye Jnstrux ioner fra deres Regjering indløbe. Efter den nye Valglovgivning ere alle Franskmænd valgberettigede som ere 21 Aar gamle, have boet i 6 Maaneder i Menigheden, og ikke ere berøvede deres borgerlig Rettigheder, og valgbar ere alle Franskmænd, der ikke ere berøvede deres borgerlige Rettigheder, og af de medfølgende Tabeller sees at 900 Deputerede til den constituerende Nationalforsamling skulle vælges af de 86 Departementer. Valgforsamlingerne ere indkaldte til den 9de April, og Sammentrædelsen af den constituerende National-Forsamling til den 20de April J Lyon og Marseille have nogle larmende Optrin fundet Sted; et Antal Fabrikarbeidere havde paa første Sted bemægtiget sig Bernardiner Kasernen, havde plantet en rød Fane derpaa, og vægret sig for at rømme samme. Bladet Jndependance, fortæller, at der i Paris existerede et hemmeligt Selskab, som havde svoret Kongens Død, og som i det Hele bestod af 7,700 Mand. - Disse bleve under Revolutionen fordeelte overalt i Paris, og derved blev det muligt i een Nat at oprette 1000 Baricader, J Belgien priser Man sig lykkelig ved, at et liberalt Ministerium netop for Øieblikket fører Roret. Selv dets Modstandere indrømme dette og slutte sig i denne Farens Stund, oprigtig til det, Blandt alle Partier hersker kun een Mening om, at Belgiens Selvstændighed maa bevares og at Revolution vilde være dens Undergang. Kongen er, ved Efterretningen om Begivenhederne i Frankrig, strax kommen fra Lacken ind til Brussel. Man fortæller, at han skal have sagt til Ministrene: "De have kaldet mig, mine Herrer, og jeg er kommen, fordi jeg troede at kunne bidrage til Landets Vel. Kronen er en Byrde og ingen Glæde. Troer de derfor, at Nationen kan være lykkelig uden mig, saa er jeg fule kommen beredt til at træde tilbage i Privatliver, som jeg elsker. Disse Ord, der ere blevne almindelig bekjendte, have gjort et dybt og godt Jndtryk- Den nærmeste Virkning af Tildragelserne i Frankrig, er i England en Forlegenhed, og Standsning i Handel og Vandel. Statspapirernes Falden har i London allerede foraarsaget 5 Bankerotter; ogsaa den politiske Virkning begynder at yttre sig i Folkeherredømmets Tiltagende i England, hvilket man i længere Tid har bemærket, bliver ved Oprettelse af Republikken i det tilgrændsende Frankrig, endnu mere paaskyndet; Chartisterne holde Forsamlinger; de sig at de troe at den Tid er kommet, da Udvidelsen af statsborgerlige Rettigheder ere for Døren. J Dublin vil en Statsraad Carolon andrage paa en Adresse til det franske Folk, for at ønske det til Lykke med at være befriet for Despotismen; Bevægelsen i Dublin er stor, Repealerne hæve igjen deres Hoved i Veiret, dog Jrlænderne ere saaledes deelte i Partier, at det er vanskeligt igjen at bringe Enighed blandt dem tilveie, og dette er et Held for Regjeringen.